Nõmmeküla paemurd
Nõmmeküla paemurd on endine paemurd Harju maakonnas Kiili vallas Arusta külas. Paemurrus esinev Nõmmeküla paljand on arvele võetud ürglooduse objektina. Algselt oli see Nabala lademe stratotüübiks, kuid praegu seda stratotüübina ei kasutata. Paemurd on kinni kasvanud. Aastal 1954 paljandus selle seinas 60 cm ulatuses Paekna kihistu lubjakivi ja aastani 1991 paljandus lubjakivi kivimurru põhjas. Tänapäeval seal paljandit ei esine ja murrus kasvavad suured puud.